48. ΑΠΟΦΑΣΙΣ ΓΕΝΙΚΟΥ ΓΡΑΜΜΑΤΕΩΣ ΑΘΛΗΤΙΣΜΟΥ Αριθ.15732 της 23/30 Αυγ. 1975(ΦΕΚ Β'  913) Περί καθορισμού των προϋποθέσεων υφ' ας νομικά ή φυσικά πρόσωπα χαρακτηρίζονται, ως φίλαθλα. Έχοντες υπ' όψει: α)Το άρθρον 45, παρ. 7 του Ν. 75/75 "περί οργανώσεως του εξωσχολικού αθλητισμού και ρυθμίσεως συναφών θεμάτων". β)Την από 21/7/75 εισήγησιν της ολομελείας της Επιτροπής Ολυμπιακών Αγώνων. γ)Την από 1/8/75 υπ' αριθ. 13952 απόφασιν του Υφυπουργού Προεδρίας Κυβερνήσεως "περί καθορισμού αρμοδιοτήτων Γενικού Γραμματέως Αθλητισμού", αποφασίζομεν: 1.Αθλητής ή αθλητικόν Σωματείον, ίνα δικαιούται συμμετοχής εις εν Ελλάδι ή εν τη αλλοδαπή τελουμένους πάσης φύσεως μη επαγγελματικούς αθλητικούς αγώνας, οργανουμένους παρά των οικείων εθνικών αθλητικών Ομοσπονδιών, ή των εις αυτάς υπαγομένων Σωματείων, δέον όπως τηρή και συμμορφούται προς τας σχετικάς ελληνικάς διατάξεις, τους κανονισμούς της Διεθνούς Ολυμπιακής Επιτροπής (Δ.Ο.Ε.) ως και αυτούς της Επιτροπής Ολυμπιακών Αγώνων, επιπροσθέτως δε προς αυτούς της Διεθνούς Ομοσπονδίας (Δ.Ο.) εκάστου αθλήματος, ως ούτοι ενεκρίθησαν υπό της Δ.Ο.Ε. έστω και εάν οι τελευταίοι αυτοί είναι αυστηρότεροι των κανόνων της Δ.Ο.Ε. 2.Τα ως άνω φυσικά ή νομικά πρόσωπα, δέον να μη έχωσι συνομολογήσει οιασδήποτε φύσεως οικονομικάς επιβραβεύσεις ή υλικά οφέλη, σχέσιν έχοντα με την συμμετοχήν αυτών εις αγώνας ή δια την διάκρισίν των εις αυτούς, εξαιρέσει εκείνων τα οποία ως κατωτέρω λεπτομερώς ορίζεται επιτρέπονται εκάστοτε. 3.Πας συναγωνιζόμενος αθλητής δύναται: α)Να είναι καθηγητής Σωματικής Αγωγής ή εκπαιδευτής αθλημάτων ο οποίος δίδει στοιχειώδη μαθήματα. β)Να δέχεται, διαρκούσης της εκάστοτε καθοριζομένης περιόδου προετοιμασίας και κατά την διάρκειαν των αγώνων, ή οποία θα περιορίζεται υπό κανόνων εκάστης Διεθνούς Ομοσπονδίας, εν ελλείψει δε τοιούτων παρά των υπό της Ε.Ο.Α. οριζομένων: 1.Ενίσχυσιν χορηγουμένην υπό της Ε.Ο.Α. ή εκάστης αθλητικής Ομοσπονδίας δια -τροφήν και στέγασιν -μεταφορικά. -Μικροέξοδα προς αντιμετώπισιν εμφανιζομένων δαπανών. -Ασφάλισιν κατά ατυχημάτων, ασθενείας ή ζημίας προσωπικών αντικειμένων ως και ανικανότητος. -Προσωπικά είδη αθλητισμού εξοπλισμού και ρουχισμού. -Δαπάνας ιατρικής περιθάλψεως, φυσιοθεραπείας και εγκεκριμένων Προπονητών. 11.Αποζημίωσιν εκάστοτε καθοριζομένην παρά της Ε.Ο.Α. δι' αγώνας της αρμοδιότητός της ή της οικείας αθλητικής Ομοσπονδίας, εις περιπτώσεις ανάγκης προς κάλυψιν οικονομικής ζημίας οφειλομένης εις απουσίαν εκ της επαγγελματικής βασικής εργασίας του, ένεκεν προετοιμασίας προς συμμετοχήν εις Ολυμπιακούς Αγώνας και εις διεθνείς αθλητικάς συναντήσεις. Εις ουδεμίαν περίπτωσιν δύναται αι ως άνω αποζημιώσεις να υπερβαίνουν το ποσόν, το οποίον θα ελάμβανε κατά την ιδίαν περίοδον από την εργασίαν του. Η εν λόγω αποζημίωσις θα καταβάλλεται κατόπιν εγκρίσεως της οικείας αθλητικής ομοσπονδίας ή της Επιτροπής Ολυμπιακών Αγώνων εις περιπτώσεις Αγώνων της αρμοδιότητός της. γ)Να δέχεται βραβεία απονεμόμενα εις αγώνας εντός των ορίων των υπό των αρμοδίων διεθνών ομοσπονδιών αποφασισθέντων ορίων και κανόνων. δ)Να δέχεται ακαδημαϊκάς και τεχνικάς υποτροφίας. 4.Πας συναγωνιζόμενος δεν πρέπει να: α)Υπήρξεν ή είναι επαγγελματίας αθλητής εις οιονδήποτε άθλημα ή να έχη συμβληθή με τοιαύτην πρόθεσιν προ της λήξεως των αγώνων. β)Επέτρεψε ή επιτρέπη την χρησιμοποίησιν προς διαφήμισιν του προσώπου του, του ονόματός του, της εικόνος του ή της αθλητικής του επιδόσεως, εκτός εις περιπτώσεις κατά τας οποίας αύτη γίνεται δια της Διεθνούς Ομοσπονδίας ή της Επιτροπής Ολυμπιακών Αγώνων ή των οικείων εκάστου αθλήματος Εθνικών Ομοσπονδιών, κατόπιν σχετικής συμβάσεως. Πάσα τυχόν καταβολή εκ της αιτίας ταύτης δέον να γίνεται προς την οικείαν Διεθνή Ομοσπονδίαν, την Επιτροπήν Ολυμπιακών Αγώνων ή την ενδιαφερομένην Εθνικήν Ομοσπονδίαν, ουδέποτε όμως απ' ευθείας προς τον αθλητήν. γ)Να έφερεν ή φέρη επ' αυτού διαφημιστικόν υλικόν ή επί του χρησιμοποιημένου υπ' αυτού αθλητικού υλικού ή ιματισμού κατά τους πάσης φύσεως αγώνας, πλην των εμπορικών σημάτων (μαρκών) επί τεχνικών ειδών, αθλητικών οργάνων, ειδών εξαρτήσεως και ιματισμού άτινα έχουσι γίνει αποδεκτά υπό της Δ.Ο.Ε. εν συμφωνία προς τας οικείας διεθνείς Ομοσπονδίας. Κατ' εξαίρεσιν εις τους πάσης φύσεως αγώνας πλην των Ολυμπιακών και των αγώνων αρμοδιότητος της Δ.Ο.Ε. ή της Ε.Ο.Α., των παγκοσμίων, των πανευρωπαϊκών και των αγώνων μεταξύ εθνικών ομάδων, επιτρέπεται η επί των ειδών εξαρτήσεως και ιματισμού χρησιμοποίησις διαφημιστικού υλικού εφ' όσον: (Α)Υφίσταται σχετική άδεια της οικείας του κλάδου αθλήσεως διεθνούς Ομοσπονδίας.  (Β)Άπαντες οι αθληταί μιας συναντήσεως του ιδίου συγκροτήματος φέρουσι το αυτό διαφημιστικόν υλικόν. (Γ)Το προϊόν της διαφημίσεως περιέρχεται εις την οικείαν Ομοσπονδίαν ήτις θα συμβάλλεται δια λογαριασμόν και ως εκπρόσωπος παντός ενδιαφερομένου Συλλόγου, και προς ον θα διαβιβάζη το εν λόγω προϊόν παρακρατούσα δια τας εις ας υπεβλήθη δαπανάς ποσοστόν 10%. (Δ)Το περιεχόμενον της διαφημίσεως δεν αντίκειται εις τον Νόμον, εις τυχόν διεθνείς απαγορευτικούς κανόνας ή εις τα χρηστά ήθη και δεν αντιβαίνει εις τους υπό του αθλητισμού εν γένει επιδιωκομένους σκοπούς ή δεν προσβάλλει την αισθητικήν. Ειδικώτερον απαγορεύεται η άμεσος ή έμμεσος διαφήμισις πολιτικών κομμάτων ή ιδεολογικών, των πάσης φύσεως προϊόντων καπνού, των πάσης φύσεως οινοπνευματωδών κλπ. (Ε)Το περιεχόμενον και η απεικόνισις της διαφημίσεως μετ' εισήγησιν της οικείας κατά κλάδον αθλήσεως Ομοσπονδίας, εγκριθή παρά της ολομελείας της Επιτροπής Ολυμπιακών Αγώνων ήτις εξετάζει την συνδρομήν ή μη των εκ των άνω υπ' αριθμούς Α και Δ προϋποθέσεων. δ)Αθληταί απασχολούμενοι κατά κύριον λόγον εις εργοστασιακάς μονάδας ή επιχειρήσεις δημοσίου ή ιδιωτικού δικαίου και ανήκοντες αποκλειστικώς εις αθλητικόν Σωματείον συγκροτούμενον κατά τας διατάξεις του Αστικού Κώδικος και του Ν. 75/75 ως αντιπροσωπευτικόν μιας τοιαύτης επιχειρήσεως, δύνανται πάντοτε μεν κατά τους μεταξύ των άνω επιχειρήσεων αγώνας, εις τους λοιπούς δε κατόπιν αδείας της οικείας Ομοσπονδίας να φέρωσι επ' αυτών διαφημιστικά της επιχειρήσεως εις ην ανήκουν τηρουμένων των διατάξεων της προηγουμένης παραγράφου. 5.Αι συμμετέχουσαι εις αγωνίσματα γυναίκες, οφείλουν να δεχθούν την υποβολήν των εις τας εκάστοτε οριζομένας υπό των οικείων κανονισμών της Επιτροπής Ολυμπιακών Αγώνων και των οικείων αθλητικών ομοσπονδιών, εξετάσεις δια γυναίκας. (Αντί για τη σελ. 646,523–646,560(β)Σελ.646,523(α) Τεύχος Ε63–Σελ. 47 161 Εξωσχολική Σωματική Αγωγή 32.Η.δ.48 6.Ερασιτέχνης ποδοσφαιριστής, συμμετέχων εις αγωνιστικήν ομάδα περιλαμβάνουσαν αμειβομένους ποδοσφαιριστάς, δεν αποβάλλει την φίλαθλον ιδιότητα και δεν διαγράφεται του μητρώου φιλάθλων ποδοσφαιριστών του εις ο ανήκει Σωματείου, της Ενώσεως και της Ομοσπονδίας, εφ' όσον ούτος τηρή τας λοιπάς περί φιλάθλου ιδιότητος διατάξεις. 